Anno 1913 is des Liadl vom Franz Friedrich Kohl und vom Josef Reiter in de Saummlung: Echte Tirola Liada afgnumma wuan, Bd. 1, Leipzig 1913, S. 24. Da Viktor Zach hod daun des Liadl iwanumma und hods in da Saummlung: Oide Krippn und Hiatnliada vaeffentligt, Graz 1918, S. 16). Und so san de Moanungan afkema, das easchtns a oids tirola und spada aa a steiamoaka Liadl warad. Owa 2012 hod da Krenglbocha Hoamatfuascha Alfred Herrmüller festgstöd, das ned nua da Text sundan a de Melodie vom Anton Reidinger schtaummt. Da Hr. Reidinger is am 29. April 1839 in Krenglbach, Owaröstareich, gbuan wuan und am 24. Dezemba 1912 in Obernberg am Inn gstuam.